Sign in / Join .st0{fill:#34437F;} .st1{fill:#878787;} Saturday, January 29, 2022 ikteb hawn… Fittex Hibernians miżmuma għat-tielet darba nfila Minn talk.mt January 29, 2022 Ritratt: Christine Borg talk.mt Sta Lucia ..........0 Hibernians........0 Għat-tielet darba konsekuttiva, Hibernians fallew żewġ punti importanti meta setgħu jispiċċaw fi draw ta' 0-0 kontra Sta Lucia biex ħadu skoss qawwi fit-tentattiv li jkomplu jisfidaw għar-rebħ tal-kampjonat. Minkejja r-riżultat di­żappuntanti kontra Mosta, huma bdew bl-istess ħdax filwaqt li Santa Lucia, għall-ewwel darba taħt it- tmexxija ta' Giovanni Tedesco, kellhom tliet bidliet hekk kif Justin Haber irritorna bejn il-lasti fil-waqt li Gian­marco Conti u Jan Tanti ħadu post Vito Plut u Liam Mckay. L-ewwel azzjoni waslet fl-20 minuta meta d-daqqa ta' ras ta' Wilfried Domoraud għaddiet ftit barra. Seba' minuti wara, Tanti daħal tajjeb fil-kaxxa u għe­leb lill-goalkeeper Pawlist, Matthew Calleja Cremona, iżda r-referee Stefan Pace ħassar il-goal għal foul tal- attakkant ta' Santa Lucia fuq Leandro Almeida. Fl-34 minuta, Hibernians reġgħu kienu perikoluzi meta mill-free-kick ta' Jurgen Degabriele, daħlu tajjeb Almeida u Ferdinando Apap iżda l-ballun ġie mblukkat minn Haber. Tliet minuti wara, il-goalkeeper ta' Santa Lucia reġa' mblokka tajjeb fuq xutt angolat ta' Domoraud mil-lemin. Fid-39 minuta, il-Luċjani rrispondew b'azzjoni ta' Jamie Zerafa meta għadda l-ballun lejn Tanti fuq il-lemin b'dan jantiċipa lil Calleja Cremona iżda Apap kien pront tajjar il-periklu hekk kif il-ballun deher riesaq lejn il-linja fatali. Minuta wara, xutt minn barra l-kaxxa ta' Conti ġiet salvata minn Calleja Cremona. Imbagħad fit-42 minuta, cross shot ta' Jamie Xuereb għadda ftit barra. Iżda eżatt mal-45 minuta, kien Apap li ttanta xortih għall-Pawlisti b'xutt angolat li ġie salvat tajjeb minn Haber. Iż-żewġ timijiet komplew jaqsmu l-logħob fit-tieni taqsima u fl-64 minuta, Zerafa għal Santa Lucia kellu xutt minn barra l-kaxxa salvat f'żewġ tentattivi minn Calleja Cremona. Fil-75 minuta, Hibs resqu ferm viċin meta Degabriele kien sfortunat li minn corner dirett ġie mċaħħad mill-wieqfa u, minuta wara, minn pass tas-sostitut Zerafa, Vella messitu l-istess xorti b'xutt minn ġol-kaxxa. Fil-81 minuta, Alan Souza temm azzjoni personali b'xutt minn barra l-kaxxa li spiċċa ftit barra għal Sta Lucia. REFEREES: Luke Portelli, Mark Ciantar RABA' UFF: Matthew Degabriele SKORERS: Ħadd AMMONITI: P. Silva, J. Pisani (SL), J. Grech, G. Izquier (H) Artiklu preċedenti Il-protest ta' Hamrun Spartans mhux milqugħ ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn